《过字韵诗辱诸友联和方营度枯鄙以酬厚意偶报》
宋代·舒岳祥

麦倒桑折枝，山外花门过。
牛亡主不归，妇去蚕未卧。
在者哭空村，吞声谁敢大。
盲晖隐空崖，惊尘飞暗堁。
川逝痛陵迁，春深悲国破。
可惜此良宵，月轮升紫磨。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。